
Uhisettepanek:
NOUKOGU MAARUS,

millega muudetakse noukogu maiarust (EL) nr 224/2014 piiravate meetmete kohta seoses
olukorraga Kesk-Aafrika Vabariigis




SELETUSKIRI

(1) 23. detsembril 2013 võttis nõukogu kooskõlas ÜRO Julgeolekunõukogu 5. detsembri 2013. aasta resolutsiooniga 2127 (2013) vastu otsuse 2013/798/ÜVJP Kesk-Aafrika Vabariigi vastu suunatud piiravate meetmete kohta, kehtestades relvaembargo.

(2) 22. jaanuaril 2015 võttis ÜRO Julgeolekunõukogu vastu resolutsooni 2196 (2015), milles selgitatakse relvaembargo ulatust ja millega muudetakse vara külmutamise kriteeriume. Nõukogu valmistab nüüd ette otsust, millega muudetakse otsust 2013/798/ÜVJP, et jõustada ÜRO Julgeolekunõukogu resolutsoon 2196 (2015). 

(3) Liidu välisasjade ja julgeolekupoliitika kõrge esindaja ning komisjon peaksid seetõttu tegema uue määruse ettepaneku piiravate meetmete kohta seoses olukorraga Kesk-Aafrika Vabariigis. 

2015/0064 (NLE)
Ühisettepanek:
NÕUKOGU MÄÄRUS,
millega muudetakse nõukogu määrust (EL) nr 224/2014 piiravate meetmete kohta seoses olukorraga Kesk-Aafrika Vabariigis
EUROOPA LIIDU NÕUKOGU,

võttes arvesse Euroopa Liidu toimimise lepingut, eriti selle artiklit 215,

võttes arvesse nõukogu 23. detsembri 2013. aasta otsust 2013/798/ÜVJP Kesk-Aafrika Vabariigi vastu suunatud piiravate meetmete kohta
,

võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut

ning arvestades järgmist:

(1)
Nõukogu määrusega (EL) nr 224/2014
 jõustatakse teatavad meetmed, mis nähti ette otsusega 2013/798/ÜVJP.

(2)
ÜRO Julgeolekunõukogu 5. detsembri 2013. aasta resolutsiooniga 2127 (2013), 28. jaanuari 2014. aasta resolutsiooniga 2134 (2014) ja nõukogu otsusega 2013/798/ÜVJP  nähakse Kesk-Aafrika Vabariigi suhtes ette relvaembargo ning selliste isikute rahaliste vahendite ja majandusressursside külmutamine, kes osalevad tegevuses või toetavad tegevust, millega ohustatakse Kesk-Aafrika Vabariigis rahu, stabiilsust või julgeolekut.

(3)
22. jaanuaril 2015 võttis ÜRO Julgeolekunõukogu vastu resolutsooni 2196 (2015), millega laiendatakse relvaembargo ja vara külmutamise ulatust. Nõukogu otsustas oma otsuses 2015/.../ÜVJP kriteeriume vastavalt laiendada. 

(4)
Kõnealused meetmed kuuluvad Euroopa Liidu toimimise lepingu reguleerimisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid nimetatud meetmeid ühetaoliselt.

(5)
Määrust (EL) nr 224/2014 tuleks seetõttu muuta,

ON VASTU VÕTNUD KÄESOLEVA MÄÄRUSE:

Artikkel 1

Määruse (EL) nr 224/2014 artikli 5 lõiget 3 muudetakse järgmiselt: 

1) punkt e asendatakse järgmiselt:

„e)
toetavad relvastatud rühmitisi või kuritegelikke võrgustikke loodusvarade, sealhulgas teemantide, kulla ning eluslooduse ja selle saaduste ebaseadusliku kasutamise või nendega ebaseadusliku kauplemise teel Kesk-Aafrika Vabariigis või Kesk-Aafrika Vabariigist väljaspool;” 

2) punkt h asendatakse järgmiselt:

„h) 
juhivad sanktsioonide komitee poolt kindlaks määratud üksust või on toetanud sanktsioonide komitee poolt kindlaks määratud isikut või üksust või tegutsenud tema huvides või nimel või tema juhiste kohaselt;”.

Artikkel 2

Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.

Brüssel,

nõukogu nimel

